CELEX: 62014TN0810
Language: fi
Date: 2014-12-12 00:00:00
Title: Asia T-810/14: Kanne 12.12.2014 – Portugali v. komissio

23.2.2015   
            
            
               FI
            
            
               Euroopan unionin virallinen lehti
            
            
               C 65/40
            
         Kanne 12.12.2014 – Portugali v. komissio
   (Asia T-810/14)
   (2015/C 065/55)
   Oikeudenkäyntikieli: portugali
   
      Asianosaiset
   
   
      Kantaja: Portugalin tasavalta (asiamiehet: L. Inez Fernandes, J. Arsénio de Oliveira ja S. Nunes de Almeida)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan Euroopan komission pääsihteeristön 6.10.2014 antaman maksumääräyksen 2014D/14507 pätemättömäksi
            
         
               —
            
            
               velvoittaa Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste, jonka mukaan komissio on käyttänyt väärin sille unionin oikeuskäytännössä tunnustettuja valtuuksia ja ylittänyt näin toimivaltansa.
            
         
               2)
            
            
               Toinen kanneperuste, jonka mukaan perussopimuksia tai niiden soveltamista koskevia oikeussääntöjä on rikottu, koska kyseinen toimenpide perustuu unionin tuomioistuimen asiassa C-292/11 antaman tuomion vaikutusten keinotekoiseen jakamiseen.
            
         
               3)
            
            
               Kolmas kanneperuste, jonka mukaan komissio ei ole ottanut huomioon oikeusvoimaisuutta, sillä kyseinen toimenpide on perussopimusten tai niiden soveltamista koskevien oikeussääntöjen vastainen.
            
         
               4)
            
            
               Neljäs kanneperuste, jonka mukaan unionin oikeudessa tunnustettuja oikeusvarmuuden, oikeussuhteiden vakauden ja luottamuksensuojan periaatteita ei ole noudatettu.
            
         
               5)
            
            
               Viides kanneperuste, jonka mukaan kaksinkertaisen seuraamuksen kieltoa, joka estää sen, että uudella yksittäisellä oikeudellisella toimenpiteellä tavoiteltaisiin sellaista lopputulosta, jota ei ole voitu saavuttaa aikaisemmilla tuomioistuinten antamilla kumoamispäätöksillä, on rikottu.
            
         
               6)
            
            
               Kuudes kanneperuste, jonka mukaan komission ja jäsenvaltioiden välistä toimivallan jakoa ei ole noudatettu, joten komissio ylitti toimivaltansa, kun se yritti rajoittaa jäsenvaltioiden oikeutta määrätä kohtuullinen määräaika vacatio legisille.